Piv a c'hall implijout ar servij evit an dud dalc'het en o c'heflusk ?    Talvezout a ra ar servij treuzdougen-se diouzh ar goulennoù er 24 c'humun a zo e Tolpad-kêrioù Gwened.  Digor eo d'an dud a zo o chom e Tolpad Gwened, a zo nammet da vat ken n'int ket evit mont gant ar rouedad treuzdougen boas a-stroll, hag o deus :    - pe ur gartenn divarregezh, a 80% d'an nebeutañ, a-berzh Ti Departamant an Emrenerezh, meneget warni "ezhomm da vezañ ambrouget" pe "poan o  chom en e sav",  - pe ur gartenn divarregezh meneget "dall" warni.    Digor eo ivez d'an dud, hag i o chom e-maez Tolpad Gwened, a zo ennañ evit ur pennad amzer berr, o deus unan eus ar c'hartennoù meneget uheloc'h hag a zo enskrivet evit ur servij heñvel gant ur rouedad all.    Ret eo goulenn un teuliad evit gallout implijout ar servij digant TPV (Treuzdougen Foran Gwened) pe an tiez-kêr, da vezañ leuniet ha kaset da CCAS ar gumun lec'h m'emeur o chom.  Goude asant ar  mezeg-dave evit Tolpad Gwened e vez roet ur gartenn war o anv evit implijout MOBI-BUS d'ar re o dez ar gwir da gaout.    Lakaat delc'her ur veaj    Lakaat delc'her :  Dre lizher da : TPV - servij MOBI-BUS - BP 138 - 56004 GWENED CEDEX  Dre bellgomz en niverenn 02 97 01 22 66 eus al Lun d'ar Gwener etre 8e ha 17e ha d'ar Sadorn etre 8e ha 12e30  Dre Internet : www.tpv.fr, rubrikenn MOBI-BUS  Dre bostel : mobibus@tpv.fr    Pe zoare bennak a vez dibabet e ranker  lakaat delc'her :    Eus al Lun d'ar Gwener :  • Derc'hent ar veaj a-benn 17e d'an diwezhatañ, evit an deiz war-lerc'h diouzh ar beure (betek 13e)  • Diouzh ar beure, a-benn 11e d'an diwezhatañ, evit ur veaj ar memes deiz goude kreisteiz (adalek 13e)  • Ha, ma chom plasoù hepken, e-kerzh an eur a-raok ar veaj, etre 9e ha 15e30 hepken.    D'ar Sadorn :  • A-raok 12e30 evit ur veaj d'al Lun beure